शुऐब (इस्लाम)
शुऐब (इस्लाम),शुएब,शोएब (अंग्रेज़ी:Shuaib) क़ुरआन में वर्णित अरबी भाषा में नबी पैग़म्बर का नाम है अर्थ: "जो सही रास्ता दिखाता है", कुरआन में उनका कुल 11 बार उल्लेख है। वह मूसा (अ.) के ससुर भी थे । कुरआन के अनुसार शोएब (अ) को मदीना भेजा गया था। जब मदीना के लोग नापतोल में कमी करते थे और हर तरह के विद्रोह और अवज्ञा में डूबे हुए थे। इस्लाम धर्म की महत्वपूर्ण पुस्तक क़िसासुल अंबिया और ऐतिहासिक पुस्तकों के अनुसार शुएब अलैहि सलाम की कौम को दो किस्म के अज़ाब ने आ घेरा. एक ज़लज़ले का अजाब और दूसरा आग की बारिश का अजाब यानी जब वे अपने घरों में आराम कर थे तो यकायक एक हौलनाक ज़लज़ला आया। अभी यह हौलनाकी ख़त्म न हुई थी कि ऊपर से आग बरसने लगी और नतीजा यह निकला कि सुबह को देखने वालों ने देखा कि कल के सरकश और मगरूर आज घुटनों के डर औंधे झुलसे हुए पड़े हैं।